**Φυλλο Εργασίασ 2**

**Διερευνώντασ**

*Το αυτεξούσιο του προσώπου ως βάση της χριστιανικής ανθρωπολογίας.*

**Σκέψου, συζήτησε μοιράσου (TPS).** Ας διαβάσει ο καθένας μόνος του το/τα παρακάτω κείμενο/α. Κατόπιν συζητήστε με τον διπλανό/ή σας και δώστε από κοινού μια απάντηση στις ερωτήσεις.

|  |  |
| --- | --- |
| **Α**   1. Ποιήσωμεν άνθρωπον **κατ’ εικόνα** ημετέραν και **καθ’ ομοίωσιν** (Γεν.1,26)      1. «Το μεν γαρ κατ΄ εικόνα, το νοερόν δηλοί και αυτεξούσιον, το δε καθ’ ομοίωσιν, την της αρετής κατά το δυνατόν ομοίωσιν».     Ιωάννης Δαμασκηνός, *Έκδοσις Ακριβής της Ορθοδόξου Πίστεως,* MPG 94:920Β | **Απόδοση κειμένου**  2. «Διότι το μεν «κατ’ εικόνα» δηλώνει το νου (λογικό) και το αυτεξούσιο, το δε «καθ’ ομοίωσιν» την όσο το δυνατόν ομοίωση ως προς την αρετή»  Ιωάννης Δαμασκηνός, *Έκδοσις Ακριβής της Ορθοδόξου Πίστεως,* MPG 94:920Β |
| **-Ποια χαρακτηριστικά έχει ο άνθρωπος ως «εικόνα» του Θεού?** |  |

|  |  |
| --- | --- |
| **Β**  «Ο πλάσας απ΄αρχής τον άνθρωπον ελεύθερον αφήκε και αυτεξούσιον…»  Γρηγορίου Θεολόγου, *Λόγος 14,25*, PG35,892A  «Και πάλιν, ει φύσει λογικός ο άνθρωπος, το δε φύσει λογικόν και φύσει αυτεξούσιον. Το γαρ αυτεξούσιον, κατά τους Πατέρας, θέλησις εστίν… Και πάλιν, ει κατ’ εικόνα της θείας και μακαρίας και υπερουσίου Θεότητος ο άνθρωπος γεγένηται. Αυτεξούσιος δε φύσει η θεία φύσις, άρα και ο άνθρωπος, ως αυτής όντως εικών, αυτεξούσιος τυγχάνει φύσει. Ει δε αυτεξούσιος φύσει, θελητικός άρα φύσει ο άνθρωπος».  Μάξιμος Ομολογητής, *Διάλογος με Πύρρο*, MPG 91:304C | **Απόδοση κειμένου**  «Ο Δημιουργός άφησε εξαρχής ελεύθερο τον άνθρωπο και αυτεξούσιο…»    Γρηγορίου Θεολόγου, *Λόγος 14,25*, PG35,892A  *«Και πάλι, αν ο άνθρωπος είναι από τη φύση του λογικός, τότε έχει από τη φύση του το λογικό και από τη φύση του το αυτεξούσιο. Διότι το αυτεξούσιο, σύμφωνα με τους Πατέρες, είναι η βούληση…Και πάλι, αν ο άνθρωπος είναι κατ΄ εικόνα της μακάριας και υπερούσιας Θεότητας και (επειδή) η θεία φύση είναι αυτεξούσια στην ουσία της, κι ο άνθρωπος, ως πραγματικά εικόνα της θείας φύσης, τυχαίνει από τη φύση του αυτεξούσιος. Και αν είναι αυτεξούσιος ο άνθρωπος από τη φύση του, τότε από τη φύση του έχει και δική του βούληση».*  Μάξιμος Ομολογητής, *Διάλογος με Πύρρο*, MPG 91:304C |
| -**Ποια βασική θέση της χριστιανικής διδασκαλίας για τον άνθρωπο και την ελευθερία του επισημαίνουν οι δυο Πατέρες της Εκκλησίας?**  **- Αυτή είναι σημαντική κατά τη γνώμη σας και γιατί?** |  |

|  |  |
| --- | --- |
| **Γ**  «Εποίησεν δε αυτόν φύσει αναμάρτητον, και θελήσει αυτεξούσιον. Αναμάρτητον δε φημί ουχ ως μη επιδεχόμενον αμαρτίαν. Μόνο γαρ το θείον αμαρτίας εστιν ανεπίδεκτον. Αλλ΄ ουχ ως εν τη φύσει το αμαρτάνειν έχοντα, εν τη προαιρέσει μάλλον. Ήτοι εξουσίαν έχοντα μένειν, και προκόπτειν εν τω αγαθώ, τη θεία συνεργούμενον χάριτι ωσαύτως και τρέπεσθαι εκ του καλού, και εν τω κακώ γίνεσθαι, του Θεού παραχωρούντος το αυτεξούσιον. Ουκ αρετή γαρ το βία γινόμενον».  Ιωάννης Δαμασκηνός, *Έκδοσις Ακριβής της Ορθοδόξου Πίστεως*, MPG 94:924Β | *«Τον δημιούργησε (τον άνθρωπο) στη φύση του αναμάρτητο και στη βούληση αυτεξούσιο. Όταν λέω αναμάρτητο δεν εννοώ ότι δεν υποπίπτει σε αμαρτία. Διότι μόνον το θείο δεν το αγγίζει ( είναι «ανεπίδεκτο») η αμαρτία. Αλλά όχι ότι έχει μέσα του την αμαρτία(ο άνθρωπος), αλλά περισσότερο ότι την επιλέγει/προτιμά. Δηλαδή, όπως έχει τη δύναμη να μένει και να προκόβει στο αγαθό με τη συνέργεια της θείας χάριτος, το ίδιο μπορεί και να απομακρυνθεί από το καλό και να βρεθεί σε συνθήκες κακές, αφού ο Θεός του παραχωρεί το αυτεξούσιο. Γιατί δεν είναι αρετή αυτό που γίνεται με τη βία».* |
| -**Σε τι συνίσταται το αυτεξούσιο που έδωσε ο Θεός στον άνθρωπο? Ποια δυνατότητα του δίνει?**  **-Γιατί «ουκ αρετή το βία γινόμενον»? του Ιωάννη Δαμασκηνού**? |  |

|  |  |
| --- | --- |
| **Δ**  «Έτσι, δεν ξέρω ουσιαστικά τι κάνω· δεν κάνω αυτό που θα ‘θελα να κάνω αλλά, αντίθετα, ό,τι θα ‘θελα να αποφύγω. Κάνοντας όμως αυτό που κατά βάθος δεν θέλω, αναγνωρίζω έμπρακτα πως οι εντολές του νόμου είναι σωστές. Έτσι φτάνω πια στο σημείο να μη διαπράττω εγώ ο ίδιος το κακό αλλά η αμαρτία, που έχει εγκατασταθεί μέσα μου. H ιδία η συνείδησή μου μαρτυρεί γι' αυτό: Δεν κατοικεί μέσα μου, δηλαδή στο είναι μου, το καλό. Απόδειξη είναι πως εγώ θέλω να κάνω το καλό, δεν βρίσκω όμως τη δύναμη να το μετατρέψω σε πράξη. Kι έτσι, δεν κάνω το καλό που θα ‘θελα, αλλά υπηρετώ το κακό, που δεν το θέλω. Αν όμως κάνω αυτό που δεν θέλω, τότε την πράξη μου δεν την καθορίζω πια εγώ αλλά η αμαρτία που έχει θρονιαστεί μέσα μου» *(Ρωμ. 7, 15-20).*  Πηγή: Ελληνική Βιβλική Εταιρία, Αθήνα, 2003. |  |
| **Η ελευθερία της βούλησης οδηγεί πάντοτε στην αληθινή ελευθερία τον άνθρωπο;** |  |